Mette Vinther: Danish Skincare // Smooth Skin Treatment
"Yderst skånsomt eksfolierer Smooth Skin Treatment din huds overflade og fjerner hudorme, bumser, talgknopper, solskader, pigmentforandringer, mindsker ar og fjerner trist hud." (Danish Skincare)
Okay, så vi har at gøre med et produkt som er en peeling, men i flydende form og som kan fjerne hudorme og bumser. Det lyder næsten for godt til at være sandt. Jeg har altid lært, at uren hud er en kombination af kost, hormoner og naturligvis hudpleje, så at ét produkt lover at gøre dette lyder da herligt - det bliver godt at prøve, tænkte jeg.
Efter en uges tid kunne jeg tydeligt se forskel i min pande - den fremstod mere jævn og min hud var generelt mere blød i hele ansigtet. Efter den uge var gået gik min hud mere tilbage til sit "normale" stadie, og min pande er igen ujævn og min hud ligner sig selv. Jeg må sige, at jeg var imponeret over produktet i starten, og vil helt sikkert fortsætte med at bruge det - man skal jo gerne bruge et produkt i en længere periode for at kunne se resultat, selvom jeg kunne se det efter få dage.